ddrg/super_eurlex huggingface dataset:
Kommissionens forordning (EF) nr. 911/2001

af 10. maj 2001

om udvidelse af produktlisten i bilag I til Rådets forordning (EF) nr. 2200/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 718/2001(2), særlig artikel 2, stk. 3, og

ud fra følgende betragtninger:

(1) Klassificeringen af produkter efter fælles bindende normer for friske frugter og grøntsager skaber en referenceramme, der bidrager til loyal samhandel og et gennemsigtigt marked og gør det muligt at undgå, at produkter af utilfredsstillende kvalitet bringes på markedet. En sådan klassificering bidrager derfor til at gøre selve produktionen mere rentabel.

(2) Med støtte fra repræsentanter for sektoren, der er tilsluttet den europæiske sammenslutning af svampeproducenter, har arbejdsgruppen vedrørende normer for letfordærvelige produkter og kvalitetsforbedring under De Forenede Nationers Økonomiske Kommission for Europa (ECE/FN) for nylig enstemmigt vedtaget en ny norm for champignon af svampeslægten Agaricus. Da handelen med champignon både inden og uden for EF er omfattende og har en betydelig økonomisk værdi, hvilket berettiger vedtagelse af en norm, bør dette produkt optages på listen over produkter, der er bestemt til levering i frisk tilstand til forbrugeren, og som er omfattet af normer.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

"Champignon" optages på listen i bilag I til forordning (EF) nr. 2200/96.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. maj 2001.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 100 af 11.4.2001, s. 12.
Kommissionens forordning (EF) nr. 1613/2001

af 7. august 2001

om ændring af forordning (EF) nr. 896/2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 216/2001(2), særlig artikel 20, og

ud fra følgende betragtninger:

(1) Ved Kommissionens forordning (EF) nr. 896/2001(3) blev der med virkning fra den 1. juli 2001 fastsat nye gennemførelsesbestemmelser til forordning (EØF) nr. 404/93 for forvaltningen af de importtoldkontingenter, der er fastsat i nævnte forordnings artikel 18, stk. 1.

(2) I artikel 8, stk. 2, andet afsnit, i forordning (EF) nr. 896/2001 er der fastsat, at den ikke-traditionelle importør forelægger bevis for forsendelse i form af en genpart af konnossementet og skibets ladningsmanifest eller i givet fald af transportdokumentet ved land- eller lufttransport, idet dokumenterne skal være udstedt i importørens navn og for de faktisk indførte mængder. For at sikre, at bestemmelserne anvendes ensartet, bør det præciseres, at et bevis skal omfatte forsendelsen fra varens oprindelsesland, uanset hvilket transportmiddel der anvendes. Ændringen bør første gang anvendes på importforsendelser i forbindelse med fjerde kvartal af 2001.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

Artikel 8, stk. 2, andet afsnit, i forordning (EF) nr. 896/2001 affattes således: "Beviset for forsendelse forelægges i form af en genpart af konnossementet og skibets ladningsmanifest eller i givet fald af transportdokumentet ved land- eller lufttransport ved forsendelse fra oprindelseslandet, idet dokumenterne skal være udstedt i importørens navn og for de faktisk indførte mængder."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes første gang på importforsendelser i forbindelse med fjerde kvartal af 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 2001.

På Kommissionens vegne

Franz Fischler

Medlem af Kommissionen

(1) EFT L 47 af 25.2.1993, s. 1.

(2) EFT L 31 af 2.2.2001, s. 2.

(3) EFT L 126 af 8.5.2001, s. 6.
Kommissionens forordning (EF) nr. 610/2001

af 29. marts 2001

om ændring af forordning (EF) nr. 708/98 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 1667/2000(2), særlig artikel 8, litra b), og

ud fra følgende betragtninger:

(1) Betingelserne for interventionsorganernes overtagelse af uafskallet ris er fastsat i Kommissionens forordning (EF) nr. 708/98(3), ændret ved forordning (EF) nr. 691/1999(4). I nævnte forordnings artikel 2 er der fastsat betingelser for, at ris kan antages til intervention, og i dens artikel 3 er der fastsat kriterier for anvendelse af tillæg og fradrag bl.a. med hensyn til forarbejdningsudbyttet.

(2) Erfaringen fra de seneste høstår viser, at udbytterne ved forarbejdning af ris, der tilbydes til intervention, for det meste er højere end grundudbyttet ved forarbejdning som fastsat i bilag II B til forordning (EF) nr. 708/98.

(3) For at styrke interventionen som sikkerhedsnet og fremme produktionen af ris af god kvalitet bør interventionskriterierne skærpes.

(4) En forhøjelse af forarbejdningsudbytterne i bilag II B til forordning (EF) nr. 708/98, samtidig med en nedsættelse af de nuværende tillæg og en nedsættelse af tolerancen for udbytter, der afviger fra grundudbyttet, er de mest effektive foranstaltninger for at fremme produktionen af kvalitetsris og samtidig sikre kvaliteten af den ris, som interventionsorganerne oplagrer.

(5) Forvaltningskomitéen for Korn har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I forordning (EF) nr. 708/98 foretages følgende ændringer:

1) Artikel 2, stk. 2, andet led, affattes således:

"- forarbejdningsudbyttet ikke ligger mere end 7 % under de grundudbytter, der er anført i bilag II B".

2) Bilag II affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. april 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. marts 2001.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 193 af 29.7.2000, s. 3.

(3) EFT L 98 af 31.3.1998, s. 21.

(4) EFT L 87 af 31.3.1999, s. 8.

BILAG

"BILAG II

A. Tillæg og fradrag på grundlag af udbyttet ved forarbejdning

>TABELPOSITION>

>TABELPOSITION>

B. Grundudbytte ved forarbejdning

>TABELPOSITION>"
Kommissionens forordning (EF) nr. 1655/2001

af 14. august 2001

om ændring af forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2826/2000(2), særlig artikel 46, og

ud fra følgende betragtninger:

(1) Ifølge bilag V, del A, stk. 3, til forordning (EF) nr. 1493/1999 er det muligt at fravige bestemmelserne om det maksimale totale svovldioxidindhold, hvis vejrforholdene har gjort det nødvendigt.

(2) Ved Kommissionens forordning (EF) nr. 1622/2000(3), senest ændret ved forordning (EF) nr. 1609/2001(4), er der fastsat gennemførelsesbestemmelser til forordning (EF) nr. 1493/1999 for så vidt angår det maksimale totale svovldioxidindhold.

(3) Ved brev af 21. maj 2001 anmodede den tyske regering om for vin, som er fremstillet på tysk område af druer høstet i 2000, at kunne give tilladelse til at forhøje det maksimale totale svovldioxidindhold på under 300 mg/l med højst 40 mg/l på grund af usædvanligt dårlige vejrforhold. Anmodningen bør efterkommes.

(4) Denne midlertidige foranstaltning er den eneste mulighed for at anvende druerne til vin produceret på tysk område og dermed undgå, at vin af druer høstet i 2000 forringes.

(5) Bestemmelserne i forordning (EF) nr. 1622/2000 bør derfor fraviges, for så vidt angår det maksimale totale svovldioxidindhold i vin, der er fremstillet på tysk område af druer høstet i 2000.

(6) Forvaltningskomitéen for Vin har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I forordning (EF) nr. 1622/2000 foretages følgende ændringer:

1) I artikel 19 indsættes som stk. 4: "4. Listen over de tilfælde, hvor medlemsstaterne på grund af vejrforholdene kan give tilladelse til, at det maksimale totale svovldioxidindhold på under 300 gm/l, jf. bilag V, del A, til forordning (EF) nr. 1493/1999, for bestemte vine, som er fremstillet i bestemte vindyrkningszoner på deres område, forhøjes med højst 40 mg/l, er anført i bilag XIIa til nærværende forordning."

2) Bilaget til nærværende forordning indsættes som bilag XIIa.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. august 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 194 af 31.7.2000, s. 1.

(4) EFT L 212 af 7.8.2001, s. 9.

BILAG

"BILAG ΧΙΙa

Forhøjelse af det maksimale totale svovldioxidindhold, hvis vejrforholdene har gjort det nødvendigt

(Artikel 19 i denne forordning)

>TABELPOSITION>"
Kommissionens forordning (EF) nr. 1271/2001

af 27. juni 2001

om ændring af forordning (EF) nr. 1443/98 om forsyningsopgørelsen for De Kanariske Øer vedrørende risprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(1), senest ændret ved forordning (EF) nr. 2826/2000(2), særlig artikel 3, stk. 4, og

ud fra følgende betragtninger:

(1) De fælles gennemførelsesbestemmelser for den særlige forsyningsordning for De Kanariske Øer vedrørende visse landbrugsprodukter blev fastsat ved Kommissionens forordning (EF) nr. 2790/94(3), senest ændret ved forordning (EF) nr. 1620/1999(4).

(2) Med henblik på anvendelsen af artikel 2 i forordning (EØF) nr. 1601/92 bør der for De Kanariske Øer foretages en foreløbig forsyningsopgørelse for risprodukter på grundlag af øernes behov. Bilaget til Kommissionens forordning (EF) nr. 1443/98(5), senest ændret ved forordning (EF) nr. 1359/2000(6), bør derfor erstattes med bilaget til nærværende forordning.

(3) I forventning om, at reformen af den særlige forsyningsordning træder i kraft, og for at der ikke skal ske afbrydelser i anvendelsen af den nugældende særlige forsyningsordning, bør opgørelsen fastsættes for perioden 1. juli til 31. december 2001.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EF) nr. 1443/98 erstattes af bilaget til nærværende forordning.

Artikel 2

Denne forordning træder i kraft den 1. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2001.

På Kommissionens vegne

Franz Fischler

Medlem af Kommissionen

(1) EFT L 173 af 27.6.1992, s. 13.

(2) EFT L 328 af 23.12.2000, s. 2.

(3) EFT L 296 af 17.11.1994, s. 23.

(4) EFT L 192 af 24.7.1999, s. 19.

(5) EFT L 191 af 7.7.1998, s. 43.

(6) EFT L 155 af 28.6.2000, s. 41.

BILAG

FORSYNINGSOPGØRELSE FOR DE KANARISKE ØER VEDRØRENDE RIS FOR PERIODEN 1. JULI TIL 31. DECEMBER 2001

>TABELPOSITION>
Kommissionens forordning (EF) nr. 717/2001

af 10. april 2001

om ændring af forordning (EF) nr. 790/2000 om handelsnormer for tomater

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 2826/2000(2), særlig artikel 2, stk. 2, og

ud fra følgende betragtninger:

(1) I Kommissionens forordning (EF) nr. 790/2000 af 14. april 2000 om handelsnormer for tomater(3) er der i bilaget fastsat bestemmelser om klasseinddeling af tomater.

(2) For at opnå gennemsigtighed på verdensmarkedet bør disse bestemmelser revideres. De normer for tomater, som er anbefalet af De Forenede Nationers Økonomiske Kommission for Europa, er for nylig blevet ændret med henblik på at præcisere, at "kirsebærtomater" ikke må have helede sprækker, heller ikke i klasse II.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I bilaget til forordning (EF) nr. 790/2000 affattes afsnit II (Bestemmelser vedrørende kvalitet), under B (Klasseinddeling), nr. iii) (Klasse II), tredje tekstafsnit, tredje led, således: "- helede sprækker, der er højst 3 cm lange for 'runde', 'ribbede' eller 'aflange' tomater."

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den første dag i den anden måned efter dens ikrafttrædelse.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. april 2001.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 328 af 23.12.2000, s. 2.

(3) EFT L 95 af 15.4.2000, s. 24.
Kommissionens forordning (EF) nr. 1614/2001

af 7. august 2001

om ændring af forordning (EF) nr. 2771/1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 10, og

ud fra følgende betragtninger:

(1) Ifølge artikel 2 i Kommissionens forordning (EF) nr. 2771/1999(3), senest ændret ved forordning (EF) nr. 213/2001(4), indleder eller suspenderer Kommissionen alt efter tilfældet opkøb ved intervention i en medlemsstat efter proceduren i artikel 42 i forordning (EF) nr. 1255/1999, når det i en medlemsstat er konstateret, at markedsprisen i to på hinanden følgende uger i den pågældende medlemsstat udgør under 92 % af interventionsprisen eller mindst 92 % af interventionsprisen. Ifølge samme forordnings artikel 8 konstaterer Kommissionen hver torsdag på basis af de priser, som medlemsstaterne har meddelt, hvad markedsprisniveauet er i hver medlemsstat.

(2) Eftersom opkøb ved intervention efter disse regler alt efter tilfældet enten skal indledes eller suspenderes straks efter, at det to uger i træk er blevet konstateret, at markedsprisen udgør under 92 % af interventionsprisen eller mindst 92 % af interventionsprisen, og da denne beslutning ikke levner Kommissionen noget råderum, bør Kommissionen hurtigst muligt træffe en sådan beslutning uden om proceduren i artikel 42 i forordning (EF) nr. 1255/1999.

(3) Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Artikel 2 i forordning (EF) nr. 2771/1999 affattes således: "Artikel 2

1. Når det i en medlemsstat er konstateret, jf. artikel 8, stk. 4 i denne forordning, at markedsprisen i to på hinanden følgende uger udgør under 92 % af interventionsprisen, indleder Kommissionen straks de i artikel 6, stk. 1, i forordning (EF) nr. 1255/1999 omhandlede opkøb ved licitation i den pågældende medlemsstat.

2. Når det i en medlemsstat er konstateret, jf. artikel 8, stk. 4, i denne forordning, at markedsprisen i to på hinanden følgende uger udgør mindst 92 % af interventionsprisen, suspenderer Kommissionen straks de i artikel 6, stk. 1, i forordning (EF) nr. 1255/1999 omhandlede opkøb ved licitation i den pågældende medlemsstat."

Artikel 2

Denne forordning træder i kraft på syvendedagen efter offentliggørelsen i Den Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 193 af 29.7.2000, s. 10.

(3) EFT L 333 af 24.12.1999, s. 11.

(4) EFT L 37 af 7.2.2001, s. 1.
Kommissionens forordning (EF) nr. 1192/2001

af 18. juni 2001

om ændring af forordning (EØF) nr. 2219/92 om gennemførelsesbestemmelser for den særlige forsyningsordning for Madeira vedrørende mejeriprodukter og om udarbejdelse af en foreløbig forsyningsopgørelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira(1), senest ændret ved forordning (EF) nr. 2826/2000(2), særlig artikel 10, og

ud fra følgende betragtninger:

(1) Ved Kommissionens forordning (EØF) nr. 1696/92(3), senest ændret ved forordning (EØF) nr. 2596/93(4), er der fastsat gennemførelsesbestemmelser for den særlige forsyningsordning for Azorerne og Madeira vedrørende visse landbrugsprodukter.

(2) Ved Kommissionens forordning (EØF) nr. 2219/92(5), senest ændret ved forordning (EF) nr. 1030/2001(6), er der fastsat gennemførelsesbestemmelser for den særlige forsyningsordning for Madeira vedrørende mejeriprodukter, og der er foretaget en foreløbig opgørelse over forsyningen til Madeira i perioden 1. juli 2000 til 30. juni 2001.

(3) Om nødvendigt kan denne opgørelse ændres, og der kan i årets løb foretages en revision af produktmængderne inden for rammerne af de samlede mængder, der fastsættes i overensstemmelse med regionens behov. For at kunne opfylde Madeiras behov for mejeriprodukter er det nødvendigt at justere de mængder, der for disse produkter er fastsat i den foreløbige opgørelse. Bilag I til forordning (EØF) nr. 2219/92 bør derfor ændres.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Bilag I til forordning (EØF) nr. 2219/92 affattes som angivet i bilaget til denne forordning.

Artikel 2

Denne forordning træder i kraft på tredjedagen for offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juni 2001.

På Kommissionens vegne

Franz Fischler

Medlem af Kommissionen

(1) EFT L 173 af 27.6.1992, s. 1.

(2) EFT L 328 af 23.12.2000, s. 2.

(3) EFT L 179 af 1.7.1992, s. 6.

(4) EFT L 238 af 23.9.1993, s. 24.

(5) EFT L 218 af 1.8.1992, s. 75.

(6) EFT L 144 af 30.5.2001, s. 3.

BILAG

"BILAG I

Opgørelse over forsyningen af mejeriprodukter til Madeira i perioden 1. juli 2000 til 30. juni 2001

>TABELPOSITION>"
Kommissionens forordning (EF) nr. 1786/2001

af 11. september 2001

om ændring af forordning (EØF) nr. 1722/93 om gennemførelsesbestemmelser til Rådets forordning (EØF) nr. 1766/92 og (EØF) nr. 1418/76 for så vidt angår ordningerne med produktionsrestitutioner for korn og ris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 7, stk. 3,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(3), senest ændret ved forordning (EF) nr. 1667/2000(4), særlig artikel 8, litra e), og

ud fra følgende betragtninger:

(1) Ifølge artikel 5 i Kommissionens forordning (EØF) nr. 1722/93(5) skal en fabrikant, der ønsker at ansøge om restitution, indgive ansøgningen på en arbejdsdag inden kl. 17, belgisk tid.

(2) Dette klokkeslæt, der er sat som sidste frist, kan give anledning til ansøgninger om restitutionscertifikater i spekulationsøjemed i forventning om en eventuel nedsættelse af restitutionsbeløbet.

(3) Klokkeslættet, der er sat som sidste frist for indgivelse af ansøgninger om certifikater, bør derfor fremrykkes til kl. 15, belgisk tid.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I artikel 5, stk. 1, i forordning (EØF) nr. 1722/93 ændres "kl. 17" til "kl. 15".

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. september 2001.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EFT L 329 af 30.12.1995, s. 18.

(4) EFT L 193 af 29.7.2000, s. 3.

(5) EFT L 159 af 1.7.1993, s. 112.